VS002222
Datum: 2004-04-25T02:00:00.000+02:00
datum_sodbe_i_stopnje: 2010-02-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.600 EUR (za vsakega od tožnikov)
opombe: II Ips 129/2011. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od tožnikov znižana s 5.800 EUR na 3.600 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Istočasno je bila odškodnina dosojena tudi sinu in hčeri prvotožnika!

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3, je presegla običajne meje.

Stanje je trajalo 55 mesecev (od konca aprila 2004 do konca oktobra 2008), ko je bila zgrajena avtocesta, zaradi katere se je promet preusmeril).

Stanovanjska hiša v kateri živijo tožniki z družino je:

    od ceste oddaljena 35 m, okna dveh spalnic in dnevne sobe gledajo na cesto, ena spalnica pa se nahaja na bočni strani hiše.

    v neposredni bližini je most in zaradi t. im. „žabjekov“ so posebej hrupno zavirali in speljevali tovornjaki; enako se je dogajalo pred cestno oznako (tablo) za bližnje naselje.

## Kršitev drugih pravic osebnosti

3.600 EUR Kršitev pravice do zdravega življenjskega okolja.

Tožnica – hči je bila v spornem obdobju zaradi službe odsotna od doma po 8 ur dnevno. Zaradi hrupa ni mogla spati, si odpočiti, bila je pod stresom, razdražljiva, v službi konfliktna. Tedaj je tudi izredno študirala, zaradi hrupa pa je imela pri učenju težave s koncentracijo. Komuniciranje v družini je bilo mogoče le s povišanim glasom. Izvoz in uvoz k hiši je bil otežen zaradi gostega prometa tovornih vozil.

Tožnik – oče je bil v spornem obdobju zaradi službe odsoten od doma po 9 ur dnevno. Oken v hiši ni bilo mogoče normalno odpirati, kar je bilo posebej moteče poleti, ko je bilo vroče. Komuniciranje v družini je bilo mogoče le s povišanim glasom in nezavedno tako govori še sedaj.

Tožnik – sin je bil v letu 2004 študent, vendar je stanoval doma; od doma je bil odsoten po 4 do 5 ur dnevno. V 2005 se je zaposlil in bil dnevno odsoten po 10 ur. Na terasi hiše ni bilo mogoče sedeti, vse manj je bilo obiskov prijateljev. Včasih zaradi hrupa ni bilo mogoče slišati niti zvonjenja telefona, ni bilo mogoče gledati televizije in poslušati radia pri normalni jakosti. Zaradi hrupa ni mogel spati, bil je pod stresom, nezbran, utrujen, nervozen.

---

OZ paragraf 179